**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške **734 976,06** EUR.

**Názov zákazky:** **ZŠ Gorkého – športový areál**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ...................v.r........................... Ing. Monika Heregová, odbor investičnej výstavby............................................. Miroslav Horník, odbor investičnej výstavby..................v.r............................Ing. Dušan Béreš, vedúci odboru investičnej výstavby  |
|  |  |
| Za súlad súťažných podkladov so ZVO: | ..................v.r............................Mgr. Renata Gregušová, odbor verejného obstarávania...................v.r...........................Mgr. Marek Motyka, vedúci odboru verejného obstarávania |
| Schválil: | ...................v.r............................JUDr. Peter Bročka, LL.M., primátor mesta |

**OBSAH**

[A. Podmienky súťaže 3](#_Toc47692463)

[1.1 Komunikácia 3](#_Toc47692464)

[1. Komunikácia medzi verejným obstarávateľom a záujemcami/uchádzačmi 3](#_Toc47692465)

[1.2 Predkladanie ponuky a jej obsah 4](#_Toc47692466)

[2. Predkladanie ponuky 4](#_Toc47692467)

[3. Obsah ponuky 5](#_Toc47692468)

[4. Zábezpeka 6](#_Toc47692469)

[1.3 Otváranie a vyhodnocovanie ponúk 6](#_Toc47692470)

[5. Otváranie ponúk 6](#_Toc47692471)

[6. Vyhodnotenie splnenia podmienok účasti a vyhodnocovanie ponúk 7](#_Toc47692472)

[1.4 Ukončenie súťaže 7](#_Toc47692473)

[7. Informácia o výsledku vyhodnotenia ponúk 7](#_Toc47692474)

[8. Súčinnosť úspešného uchádzača potrebná na uzavretie zmluvy o dielo 7](#_Toc47692475)

[9. Uzavretie zmluvy o dielo 8](#_Toc47692476)

[1.5 Ostatné 8](#_Toc47692477)

[10. Zdroj finančných prostriedkov 8](#_Toc47692478)

[11. Skupina dodávateľov 8](#_Toc47692479)

[12. Variantné riešenie 8](#_Toc47692480)

[13. Doplňujúce informácie 8](#_Toc47692481)

[B. Návrh zmluvy o dielo 10](#_Toc47692482)

[C. Opis predmetu zákazky 27](#_Toc47692483)

[14. Názov predmetu zákazky 27](#_Toc47692484)

[15. Opis predmetu zákazky 27](#_Toc47692485)

[D. Kritériá na vyhodnotenie ponúk a spôsob ich uplatnenia 31](#_Toc47692486)

[16. Kritériá na vyhodnotenie ponúk 31](#_Toc47692487)

[17. Spôsob uplatnenia kritérií 31](#_Toc47692488)

[E. Návrh na plnenie kritéria 32](#_Toc47692489)

[F. Súhlas uchádzača s obsahom návrhu zmluvy o dielo 33](#_Toc47692490)

[G. Zoznam vybraných výrobkov a dodávok 34](#_Toc47692491)

[H. Prílohy súťažných podkladov 37](#_Toc47692492)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
			1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
			2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
			3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
			4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
			2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
			3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
			4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
			5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
			6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
			7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
			1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
			2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
			3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
			4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
			5. Ak ponuka obsahuje dôverné informácie, uchádzač ich v ponuke viditeľne označí.
			6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
			7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
			8. Ponuka uchádzača predložená po uplynutí lehoty na predkladanie ponúk sa elektronicky neotvorí.
			9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
			10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
			11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
		2. Obsah ponuky
			1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
			2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
			3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritériá podľa vzoru uvedeného v časti E. týchto súťažných podkladov.
			4. Uchádzač predloží podrobný harmonogram výstavby /vecný, časový v dňoch/, ktorý spracuje po jednotlivých stavebných objektoch, ktoré sú predmetom verejného obstarávania v členení po stavebných oddieloch vykázaných vo výkaze výmer (napr. zemné práce, komunikácie, zakladanie a pod.), aby investor presne identifikoval postup prác a časové plnenie diela.
			5. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
			6. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			7. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
			8. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
			9. Ak sa navrhujú ekvivalenty oproti projektovej dokumentácii, uchádzač predloží samostatný očíslovaný zoznam technických listov, alebo iných vhodných dokumentov, ktorými bude uchádzač preukazovať požadované technické a funkčné vlastnosti v ponuke uvažovaných ekvivalentných výrobkov, vrátane podrobných špecifikácií.
			10. Ak sa navrhujú ekvivalenty oproti projektovej dokumentácii, uchádzač predloží ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.
			11. Informácie v rozsahu uvedenom v bode 13.2. resp. 13.3. súťažných podkladov.

**Použitie ekvivalentných výrobkov/materiálov**

V prípade, že bude projektová dokumentácia, výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, konštrukčné a farebné vlastnosti, ktoré sú špecifikované v projektovej dokumentácii. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke (viď upozornenie).

Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si Verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä technologickú, funkčnú, architektonickú, konštrukčnú, statickú, stavebno-technickú, tepelnú a chemickú odolnosť, požiarnu, hygienickú a zdravotnú súvislosť medzi navrhovanými materiálmi v projektovej dokumentácii a ním navrhnutými materiálmi/výrobkami.

**UPOZORNENIE:** Akýkoľvek návrh na ekvivalentný výrobok musí uchádzač označiť v konkrétnom riadku výkazu-výmer s uvedením výrobcu, jasným a jednoznačným označením konkrétneho ním navrhovaného výrobku a uchádzačom zadaným poradovým číslom, na základe ktorého verejný obstarávateľ identifikuje priložené konkrétne technické listy a dokumenty (očíslované budú tvoriť samostatnú prílohu ponuky), ktoré budú preukazovať splnenie pôvodne požadovaných vlastností v projektovej dokumentácii. V prípade, že uchádzač zasiahne/navrhne iné materiály/výrobky musí ísť o materiály/výrobky s rovnakými alebo lepšími vlastnosťami ako sú špecifikované v projektovej dokumentácii, je povinný s ponukou predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii. Pri návrhu na zmenu materiálu/výrobku (ekvivalent) musí túto zmenu zohľadniť z pohľadu všetkých súvislostí a nadväzností na ďalšie súvisiace položky najmä z dôvodov funkčných, architektonických, konštrukčných, statických, stavebno-technických, tepelnej a chemickej odolnosti, požiarnych, hygienických a zdravotných súvislostí a technologických postupov uvedených vo výkaze výmer a v projektovej dokumentácii.

Verejným obstarávateľom vybraté výrobky a materiály /viď tabuľka v časti G súťažných podkladov/, ktoré si uchádzač zvolí a ocení vo svojej ponuke, je povinný v prípade úspešnosti ponuky aj dodať bez možnosti uplatnenia ďalších ekvivalentov, s výnimkou situácie, ak výrobok alebo určený materiál sa v čase realizácie diela už nevyrába /vecné dôkazné bremeno je na strane budúceho zhotoviteľa/.

* + 1. Zábezpeka
			1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
			1. Otváranie ponúk sa uskutoční elektronicky v mieste a čase uvedenom vo výzve na predkladanie ponúk verejného obstarávania.
			2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
			3. Otváranie ponúk bude verejné. Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Fyzická osoba zastupujúca uchádzača sa preukáže identifikačným dokladom a listinným oprávnením konať za uchádzača.
			4. Na otváraní ponúk budú zverejnené informácie podľa § 52 ods. 2 ZVO.
		2. Vyhodnotenie splnenia podmienok účasti a vyhodnocovanie ponúk
			1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
			2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
			1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
		2. Súčinnosť úspešného uchádzača potrebná na uzavretie zmluvy o dielo
			1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 10 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
			2. Verejný obstarávateľ v súlade s § 11 ZVO neuzavrie zmluvu o dielo s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
			3. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
			4. Verejný obstarávateľ vyžaduje, aby úspešný uchádzač v rámci súčinnosti predložil verejnému obstarávateľovi Technické listy „TL“ resp. presnú špecifikáciu „PŠ“ vybraných výrobkov a materiálov podľa tabuľky v časti G. súťažných podkladov.

* + 1. Uzavretie zmluvy o dielo
			1. Výsledkom postupu verejného obstarávania bude uzavretie zmluvy o dielo s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
			2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy o dielo, ktorý je uvedený v časti B. týchto súťažných podkladov.
			3. Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
			1. Zákazka bude financovaná z vlastných prostriedkov verejného obstarávateľa.
			2. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhu zmluvy o dielo v časti B.  týchto súťažných podkladov.
		2. Skupina dodávateľov
			1. Skupina dodávateľov sa v zmysle § 2 ods. 5 ZVO považuje za uchádzača.
			2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
			3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
		3. Variantné riešenie
			1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
		4. Doplňujúce informácie
			1. Verejný obstarávateľ odporúča Poplatok za skladovanie odpadu a zákonný poplatok obci (v zmysle zákona č. 17/2004 Z. z. o poplatkoch za uloženie odpadov v platnom znení) v ponukovom rozpočte naceniť podľa aktuálnych cenníkov prevádzkovateľa Skládky komunálneho odpadu na Zavarskej ceste v Trnave a podľa poplatku mesta Trnava.
			2. V prípade, že uchádzač nevyužije Skládku komunálneho odpadu na Zavarskej ceste v Trnave, je povinný v ponuke uviesť, kam bude jednotlivé druhy odpadu zo stavby odvážať a likvidovať. Zároveň uvedie:

- názov a miesto skládky a jeho prevádzkovateľa,

- prepravnú vzdialenosť,

- poplatok za uloženie odpadu resp. zeminy za 1 tonu,

- zákonný poplatok obci za uloženie odpadu resp. zeminy za 1 tonu.

* + - 1. V prípade, že bude odpad zlikvidovaný iným spôsobom, verejný obstarávateľ žiada o opis, akým spôsobom pristúpi uchádzač k zlikvidovaniu odpadu. Takáto likvidácia musí byť vykonaná v súlade s platnými právnymi predpismi a verejný obstarávateľ si vyhradzuje právo na akékoľvek informácie o likvidácii odpadu. Zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).
			2. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Nakoľko miesto stavby nie je verejnosti voľne prístupné, je potrebné si obhliadku vopred telefonicky dohodnúť s riaditeľkou školy: Ing. Beáta Krajčovičová, tel.: 033/32 36 861
			3. Realizácia diela bude prebiehať po etapách = I. etapa v roku 2020 a II. etapa v roku 2021.

V rámci I. etapy sa budú realizovať stavebné objekty SO-02 Športové ihriská a SO-08 Vonkajšie areálové osvetlenie. Je možné, že v rámci I. etapy bude potrebná realizácia niektorých položiek zo stavebných objektov ďalšej etapy realizácie a opačne. Ostatné stavebné objekty sa budú realizovať v ďalšej etape v roku 2021.

Do termínu realizácie sa nezapočítava obdobie počas zimných mesiacov, kedy sa na stavbe z dôvodu klimatických podmienok (dodržiavanie technologických podmienok a postupov stavby) nepracovalo. Časový prestoj na stavbe musí byť odsúhlasený v stavebnom denníku oprávneným zástupcom objednávateľa.

* + - 1. Verejný obstarávateľ vyžaduje výkon prác aj v sobotu. V nedeľu je možné realizovať len nehlučné práce, pokiaľ zhotoviteľ požiada o výkon práce v nedeľu.

# Návrh zmluvy o dielo

**Zmluva o dielo**

na zhotovenie stavby,

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ : MESTO TRNAVA**

 **Hlavná 1**

 **917 71 Trnava** zastúpený : JUDr. Peter Bročka, LL.M.

Osoby oprávnené na konanie vo veciach

a) zmluvných : JUDr. Peter Bročka, LL.M.

b) technických : Ing. Dušan Béreš

c) technický dozor investora : Miroslav Horník

d) kontrolovať zhotovenie Diela

 v priebehu realizácie : podľa bodu 1. písm. a), b), c) tohto článku

e) prevzatia Diela : podľa bodu 1. písm. b), c) tohto článku

f) rozhodovať o zmenách a prácach naviac,

 ktoré majú za následok zvýšenie

 dohodnutej ceny : podľa bodu1. písm. a + b tohto článku

Bankové spojenie : Slovenská sporiteľňa, a.s.

číslo účtu : SK91 0900 0000 0051 6358 1711

IČO : 00 313 114

DIČ : 2021175728

číslo telefónu : 033/3236134, 101

e-mail : dusan.beres@trnava.sk

(ďalej v texte zmluvy len „Objednávateľ“)

**2. ZHOTOVITEĽ :** (pozn.: presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie).

zastúpený :

Osoby oprávnené na konanie vo veciach

a) zmluvných :

b) technických :

c) stavbyvedúci : bude určený Zhotoviteľom

Bankové spojenie :

číslo účtu :

IČO :

DIČO :

číslo telefónu :

E-mail :

(ďalej v texte zmluvy len „Zhotoviteľ“ a spolu s „Objednávateľom“ len „zmluvné strany“)

**Čl. 2.**

**PREDMET ZMLUVY**

2.1. Predmetom zmluvy je realizácia stavby **„ZŠ Gorkého – športový areál”** (ďalej len „Dielo“).

2.2. Zhotoviteľ sa zaväzuje zhotoviť pre Objednávateľa Dielo podľa podmienok dohodnutých v tejto zmluve o dielo (ďalej len „zmluva alebo „ZoD“) a v súlade s ustanoveniami a požiadavkami Objednávateľa, uvedenými v súťažných podkladoch, riadne a včas zhotovené Dielo odovzdať Objednávateľovi.

2.3. Objednávateľ sa zaväzuje Dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

2.4. Dielo bude realizované v  zmysle projektovej dokumentácie - realizačného projektu stavby „ **ZŠ Gorkého – športový areál** “ spracovanej spoločnosťou moravčík-schroner, s.r.o., Nitra v 06/2017 – revízia projektu 07/2020 a požiadaviek Objednávateľa v súťažných podkladoch.

Predmetom plnenia je revitalizácia športového areálu vo vonkajších priestoroch Základnej školy na Ulici Maxima Gorkého v Trnave.

 Členenie stavby na stavebné objekty a prevádzkové súbory, ktoré sú predmetom ZoD :

 SO-02 – Športové ihriská

 SO-03 – Objekt dielne

 SO-04 – Spevnené plochy

 SO-06 – Areálový rozvod vody

 SO-07 – Areálový rozvod kanalizácie

 SO-08 – Vonkajšie areálové osvetlenie

 SO-09 – Sadové úpravy

 SO-10 – Mobiliár

**Realizácia Diela bude prebiehať v dvoch etapách :**

 Etapa č. I. : v tejto etape budú realizované stavebné objekty SO-02 – Športové ihriská

 a SO-08 – Vonkajšie areálové osvetlenie

 Etapa č. II. : v tejto etape budú realizované stavebné objekty SO-03 – Objekt dielne,

 SO-04 – Spevnené plochy, SO-06 – Areálový rozvod vody,

 SO-07 – Areálový rozvod kanalizácie, SO-09 – Sadové úpravy, SO-10 – Mobiliár

Zmluvné strany sa dohodli, že v prípade potreby realizácie určitých stavebných prác v I. Etape a tieto sú projekčne a rozpočtovo zahrnuté v II. Etape, Zhotoviteľ zrealizuje a Objednávateľ uhradí v rámci I. Etapy. Charakteristika a rozsah týchto prác vyplynie z postupu a potrieb výstavby a budú počas realizácie I. Etapy vytypované a špecifikované po vzájomnej dohode zmluvných strán.

Súčasťou diela sú:

• geodetické vytýčenie stavby, porealizačné zameranie, projekt skutočného vyhotovenia a geometrický plán (3x), vyhotovené odborne spôsobilým geodetom, v rámci porealizačného zamerania stavby požadujeme zamerať napr. objekty, trasy chodníkov a prípojky inžinierskych sietí, vrátane šácht, stožiarov, skriniek, komunikácií, spevnených plôch, zelene (stromy, trávnik) a terénnych úprav a pod.

• vypracovanie dielenskej dokumentácie s podrobnou špecifikáciou všetkých prvkov vrátane ich kotvenia a zakladania umiestnených v rámci plôch športových povrchov zhotoviteľom do 30 dní od začatia stavby. Predložená dielenská dokumentácia musí byť odsúhlasená projektantom a objednávateľom.

• kontrolné geodetické merania počas výstavby diela

• pred realizáciou stavby vytýčenie inžinierskych sietí jednotlivými správcami. Zemné práce v ochranných pásmach inžinierskych sietí sa musia vykonávať so zvýšenou opatrnosťou.

• náklady na činnosti v rámci plánu organizácie výstavby – vrátane opatrení potrebných na zabezpečenie bezpečnosti verejnosti, víťazný uchádzač/zhotoviteľ vypracuje a predloží vlastný plán organizácie výstavby s podrobným riešením postupov výstavby vrátane zariadenia staveniska. Musia byť odseparované priestory základnej školy a staveniska.

• vypracovanie plánu užívania verejnej práce so zohľadnením všetkých okolností na bezporuchové užívanie diela

• vypracovanie plánu bezpečnosti a ochrany zdravia pri práci

• ornitologický posudok v zmysle Rozhodnutia na výrub drevín

• Inšpekčný certifikát podľa § 8 ods. 3 Zákona č. 371/2019 Z. z. (do prevádzky sa môže dať len také detské ihrisko, na ktoré bol vydaný inšpekčný certifikát podľa § 8 ods. 3, je potrebné sa riadiť tiež § 4 a § 5)

• výkon koordinátora projektovej dokumentácie a výkon koordinátora bezpečnosti stavby v zmysle Nariadenia vlády Slovenskej republiky o minimálnych bezpečnostných a zdravotných požiadavkách na stavenisko č. 396/2006 Z. z.

• všetky ostatné súvisiace práce a dodávky, vyplývajúce z PD a všeobecných technologických predpisov

 Práce v zmysle požiadaviek verejného obstarávateľa a v zmysle projektovej dokumentácie, ktorá je súčasťou týchto súťažných podkladov, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku (stavebný zákon) v platnom znení, zákona č. 525/2003 Z. z. o štátnej správe starostlivosti o životné prostredie, zákona č. 364/2004 Z. z. o vodách. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení. Ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády SR č. 396/2006 o minimálnych bezpečnostných a zdravotných požiadavkách na stavenisko v platnom znení. Nutné je dodržať i vyhlášku Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v platnom znení, vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení, a taktiež ustanovenia zákona č. 254/1998 Z. z. o verejných prácach v platnom znení a zákon č. 371/2019 Z. z. o základných požiadavkách na bezpečnosť detského ihriska.

2.5. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky k realizácii Diela, a že disponuje takými kapacitami a odbornými znalosťami, ktoré sú k zhotoveniu Diela potrebné.

**Čl. 3.**

**KVALITA DIELA**

3.1. Dielo musí byť zhotovené v zmysle čl. 2., nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie Diela.

3.2. Zhotoviteľ sa zaväzuje odovzdať Dielo v celku po zrealizovaní oboch etáp.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie Diela týmito dokumentmi:

 a) správou o vykonaní prác s prípadným opisom vykonaných zmien a odchýlok od dokumentácie

 overenej v stavebnom konaní,

b) potvrdeným porealizačným projektom so zakreslením zmien a odchýlok od projektovej dokumentácie – projekt skutočného vyhotovenia,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),

d) kópiami zo stavebného denníka,

e) vyplneným skúšobným a kontrolným plánom, potvrdeným Zhotoviteľom, podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách,

f) dokladmi o preukázaní zhody s deklarovanými alebo vyžadovanými normami, atestmi, certifikátmi použitých výrobkov na zhotovenom Diele – všetky dodané v slovenskom alebo českom jazyku. Doklady dodané v iných jazykoch musia byť preložené do slovenčiny prostredníctvom úradného prekladu.

g) potvrdeniami správcu certifikovanej skládky formou vážnych lístkov o prijatí stavebných odpadov, prebytočnej zeminy, stavebnej sute, TKO vo fakturovanom množstve. Vážny lístok musí obsahovať : názov certifikovanej skládky, dátum a čas odberu, kód odpadu, ŠPZ auta, navážené množstvo (v štruktúre : brutto, tara, netto), meno pracovníka obsluhy váhy, názov stavby z ktorej odpad pochádza.

h) potvrdeniami o odstránení vád a nedorobkov (v prípade ak boli zistené),

i) preberacím protokolom o odovzdaní a prevzatí ukončenej verejnej práce,

j) plánom užívania verejnej práce podľa § 14 Zákona č. 254/1998 Z. z. o verejných prácach, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby,

k) porealizačným zameraním (3x) i na CD nosiči a geometrickým plánom (3x), vyhotovené odborne spôsobilým geodetom

**Nesplnenie týchto požiadaviek predstavuje vady Diela a podstatné porušenie tejto zmluvy.**

**Čl. 4.**

**CENA DIELA**

4.1 Cena Diela je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

 Cena Diela vo výške .................... eur vrátane DPH, slovom ....................................... eur.

|  |  |  |  |
| --- | --- | --- | --- |
| **Stavebný objekt** | **Cena bez DPH****eur** | **DPH (20 %)****eur** | **Cena spolu s DPH****eur** |
| SO 02 Športové ihriská  |  |  |  |
| SO 03 Objekt dielne |  |  |  |
| SO 04 Spevnené plochy |  |  |  |
| SO 06 Areálový rozvod vody |  |  |  |
| SO 07 Areálový rozvod kanalizácie |  |  |  |
| SO 08 Vonkajšie areálové osvetlenie |  |  |  |
| SO 09 Sadové úpravy |  |  |  |
| SO 10 Mobiliár |  |  |  |
| Geodetické zameranie stavby, porealizačné zameranie, dielenská dokumentácia, projekt skutočného vyhotovenia, geometrický plán, kontrolné geodetické merania počas výstavby a ostatné súčasti plnenia |  |  |  |
| **cena celkom** |  |  |  |

4.2. Podrobná špecifikácia ceny Diela s vymedzením kvalitatívnych a dodacích podmienok je uvedená v prílohe č. 1 tejto zmluvy – ponukový rozpočet.

4.3. Cena Diela, dohodnutá oboma zmluvnými stranami, zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné pri realizácii Diela, na odovzdanie a prevzatie Diela (napr. preberacie protokoly a i.), alebo k jeho odovzdaniu do užívania.

4.4. Cena dohodnutá v čl. 4.1 kryje všetky náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a podkladov z verejného obstarávania a to najmä:

a) odovzdanie Diela v celku a v požadovanej kvalite

b) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom Diela),

- normách a technických podmienkach, uvedených v projektovej dokumentácii a v podkladoch z verejného obstarávania,

c) splnenie podmienok realizácie Diela, ktorými sú:

- zhotovenie prípadného podrobnejšieho projektu (ak je pri realizácii Diela potrebný),

- zhotovenie dielenskej dokumentácie,

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie Diela,

- úhrada vodného a stočného v priebehu výstavby,

- náklady na vyloženie, skladovanie materiálov,

- náklady na výrobu a osadenie informačných tabúľ po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu. Informačná tabuľa bude obsahovať text s názvom stavby, obchodné meno Objednávateľa, meno projektanta, obchodné meno Zhotoviteľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi. Zhotoviteľ vyrobí a osadí informačné tabule stavby po dobu odo dňa prevzatia staveniska v súlade so zmluvou až do dokončenia Diela a ich následnú likvidáciu.

- náklady na odvoz a poplatky za uloženie prebytočného výkopu, stavebného odpadu a stavebnej sute, preukázané dokladmi o odvoze a likvidácii stavebnej sute, potvrdenými správcom certifikovanej skládky formou vážnych lístkov o prijatí stavebných odpadov, prebytočnej zeminy, stavebnej sute, TKO vo fakturovanom množstve. Vážny lístok musí obsahovať : názov certifikovanej skládky, dátum a čas odberu, kód odpadu, ŠPZ auta, navážené množstvo (v štruktúre : brutto, tara, netto), meno pracovníka obsluhy váhy, názov stavby z ktorej odpad pochádza.

- náklady na odvoz prebytočného materiálu,

- všetky mzdové a vedľajšie mzdové náklady Zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane Zhotoviteľa a jeho subdodávateľov,

- náklady na všetky bezpečnostné opatrenia do doby prevzatia dokončeného Diela Objednávateľom, náklady na zabezpečenie dokladovej časti ku kolaudácii stavby v troch vyhotoveniach v slovenskom jazyku, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, doklady o vykonaní tlakových a skúšok tesnosti, návody na obsluhu a údržbu technologických zariadení, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;

- náklady spojené s poskytnutím záruky na realizované Dielo, v dôsledku porušenia povinností Zhotoviteľom,

- náklady na geodetické vytýčenie pre účely vytyčovania realizácie Diela a porealizačné geodetické zameranie Diela a vyhotovenie geometrického plánu;

- náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;

- náklady na vykonanie všetkých skúšok potrebných k realizácií, prevádzke a odovzdaniu Diela;

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na poistenie podľa tejto zmluvy,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na vypracovanie POV, náklady na zariadenie staveniska, na stráženie, náklady na práce, dodávky a činnosti týkajúce sa POV,

- náklady súvisiace s užívaním verejných plôch a s osobitným užívaním verejných komunikácií,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006,

 - náklady na vypracovanie ornitologického posudku

 - náklady na vypracovanie Inšpekčného certifikátu podľa § 8 ods. 3 Zákona č. 371/2019 Z. z.

 - akékoľvek iné náklady, ktoré vzniknú Zhotoviteľovi pri realizácii Diela podľa tejto zmluvy.

4.5. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

a) vlastných chýb,

b) nepochopenia podkladov z verejného obstarávania,

c) nedostatkov riadenia a koordinácie činností pri príprave a realizácii Diela,

d) zvýšenia cien dodávok a prác pre stavbu,

e) nesúladu častí projektovej dokumentácie a výkazov výmer, ak tieto bolo možné objektívne odhaliť z dokumentácie predloženej vo verejnom obstarávaní.

f) zmeny daňového statusu zhotoviteľa – z neplatcu DPH sa stane platca DPH alebo naopak

4.6. Ak v priebehu plnenia diela dôjde k legislatívnym zmenám v oblasti DPH, dotknuté časti zmluvy budú príslušne upravené dodatkom tak, aby sa zohľadnil aktuálny právny stav v oblasti DPH.

4.7. Ako podklady pre ocenenie Diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené podklady k verejnému obstarávaniu.

4.8. Zhotoviteľ zodpovedá za to, že pri realizácii Diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky.

4.9. Objednávateľ je vo výnimočných prípadoch (nahradenie výrobku na trhu novším produktom, výnimočná a neprekonateľná nedostupnosť pôvodného výrobku) oprávnený i v priebehu realizácie požadovať zámeny materiálu. Zhotoviteľ nie je povinný na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomne formou dodatku k tejto zmluve.

**Čl. 5.**

**ČAS PLNENIA**

5.1. Zhotoviteľ sa zaväzuje zhotoviť Dielo v súlade s harmonogramom výstavby, ktorý tvorí prílohu č. 2 tejto zmluvy (ďalej len „Harmonogram”)

 Začatie prác: po protokolárnom odovzdaní staveniska

 Ukončenie prác vrátane vypratania staveniska: najviac **do 6 mesiacov** od začatia prác

 Do termínu realizácie sa nezapočítava obdobie počas zimných mesiacov, kedy sa na stavbe z dôvodu klimatických podmienok (dodržiavanie technologických podmienok a postupov stavby) nepracovalo. Časový prestoj na stavbe musí byť odsúhlasený v stavebnom denníku oprávneným zástupcom Objednávateľa.

5.2. Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu Diela v dôsledku predĺženia času plnenia podľa bodu 5.1. tohto článku zmluvy.

5.3. V prípade, že Zhotoviteľ bude v omeškaní s plnením pracovných postupov podľa Harmonogramu z dôvodov ležiacich na jeho strane o viac ako 5 pracovných dní, alebo ak nedodržiava Harmonogram a zároveň neinformuje Objednávateľa podľa bodu 5.2. tohto článku, považuje sa toto omeškanie alebo nesplnenie povinnosti Zhotoviteľa za podstatné porušenie tejto zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z dôvodu neposkytnutia spolupôsobenia Objednávateľa podľa predchádzajúcej vety došlo k prerušeniu vykonávania Diela, lehota na zhotovenie Diela sa predlžuje o dobu prerušenia vykonávania Diela. Dobu prerušenia potvrdí zástupca Objednávateľa uvedený v čl. 1., bode 1.1, písm. b) tejto zmluvy zápisom v stavebnom denníku. Uvedie sa aj presný dôvod prerušenia vykonávania Diela.

5.5. V prípade, že prekážky v práci vzniknú na základe podnetu tretích osôb (napr. orgány štátnej správy, správcovia sietí a pod.), čas plnenia bude adekvátne upravený dodatkom k zmluve.

5.6. Zmluvné strany sa dohodli na možnosti predĺženia termínu realizácie v prípade objektívnych nepredvídateľných skutočností (napr. nepriaznivé počasie vylučujúce výkon prác, závery ornitologického posudku vylučujúceho výkon prác v určitom období, živelná pohroma) dodatkom k zmluve na zmenu termínu. Zmena zmluvy sa vykoná v súlade so zákonom o verejnom obstarávaní.

5.7. Zmluvné strany sa dohodli na výkone prác aj v sobotu. V nedeľu je možné realizovať len nehlučné práce, pokiaľ zhotoviteľ požiada o výkon práce v nedeľu.

**Čl. 6.**

**PLATOBNÉ PODMIENKY**

6.1. Zmluvné strany sa dohodli, že Objednávateľ neposkytne Zhotoviteľovi žiaden preddavok na predmet Zmluvy.

 Právo fakturovať vzniká Zhotoviteľovi nasledovne :

 - za práce zrealizované v rámci Etapy č.I. – do 15.12.2020 na základe Objednávateľom

 odsúhlasených súpisov vykonaných prác

 - za práce zrealizované v rámci Etapy č.II. a prípadne nezrealizované práce z Etapy č.I. v roku

 2020 – po ukončení celého Zmluvného Diela a jeho odovzdania Objednávateľovi bez vád

 a nedorobkov na základe Objednávateľom odsúhlasených súpisov vykonaných prác

6.2. Zhotoviteľ zostaví mesačný súpis vykonaných prác a dodávok, ktoré ocení podľa položiek uvedených v ponukovej cene – zmluvnom rozpočte. Tento mesačný súpis predloží Zhotoviteľ Objednávateľovi na odsúhlasenie v termíne do 3 kalendárnych dní od ukončenia dotknutého mesiaca. K súpisu vykonaných prác a dodávok sa vyjadrí do 5 pracovných dní technický dozor Objednávateľa. Ak má súpis vady, vráti ich Objednávateľ Zhotoviteľovi bez zbytočného odkladu na prepracovanie.

6.3. Zhotoviteľ vystaví Objednávateľovi faktúry podľa bodu 6.1. Súčasťou faktúr budú zástupcom Objednávateľa odsúhlasené súpisy vykonaných prác. Splatnosť faktúr je 14 dní odo dňa doručenia Objednávateľovi.

6.4. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a bude predkladaná v dvoch vyhotoveniach vrátane príloh – odsúhlasených súpisov vykonaných prác. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená na opravu alebo doplnenie. Lehota splatnosti začne plynúť odo dňa doručenia opravenej alebo doplnenej faktúry Objednávateľovi.

6.5. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov. Musí obsahovať čiastku DPH.

 Okrem toho musí obsahovať najmä:

 o názov Diela,

 o obchodné meno a sídlo Objednávateľa, IČO

 o obchodné meno a sídlo Zhotoviteľa, IČO

o číslo zmluvy,

o predmet úhrady,

 o centrálne číslo zmluvy ZoD

 o vecne vykonané stavebné práce dokladované odsúhlasenými súpismi,

 o deň zdaniteľného plnenia,

 o deň vystavenia faktúry, deň odoslania a deň splatnosti faktúry,

 o označenie peňažného ústavu a číslo účtu, na ktorý sa má platiť

 o fakturovaná základná čiastka bez DPH, čiastka DPH (20%) a celková fakturovaná suma v eurách,

 o meno osoby, ktorá faktúru vystavila,

 o pečiatka a podpis oprávnenej osoby

 o výška zádržného podľa odseku č.....

6.6. Uznanie faktúry vylučuje dodatočné nároky Zhotoviteľa.

6.7. V prípade zastavenia prác z viny Objednávateľa budú vykonané práce fakturované podľa skutočne zdokladovaných nákladov zo strany Zhotoviteľa, zaevidovaných v stavebnom denníku.

6.8. Objednávateľ si vyhradzuje právo odúčtovať všetky zmluvné pokuty, ktoré Zhotoviteľovi vzniknú prípadným nedodržaním zmluvných podmienok tejto zmluvy.

6.9. Adresa Objednávateľa pre doručenie faktúr:

 Mesto Trnava

 Hlavná ulica 1

 917 71 Trnava

6.10. Objednávateľ je oprávnený požadovať a Zhotoviteľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom uvedeným v prílohe č. 3 tejto zmluvy, ktorých nárok na ich zaplatenie je bez akýchkoľvek pochýb oprávnený. V prípade ak Zhotoviteľ nebude mať riadne zaplatené všetky svoje splatné záväzky voči svojím subdodávateľom a/alebo na požiadanie Objednávateľa nevydá potvrdenie o danej skutočnosti a/alebo uvedenú skutočnosť nepreukáže, je Objednávateľ oprávnený pozastaviť úhradu faktúry vystavenej Zhotoviteľom, a to až do doby úhrady splatných záväzkov voči subdodávateľom zo strany Zhotoviteľa. Pozastavenie platby zo strany Objednávateľa v súlade s týmto bodom zmluvy sa nepovažuje za porušenie zmluvy a objednávateľ sa nedostáva do akéhokoľvek omeškania.

6.11. Zmluvné strany sa dohodli, že Objednávateľ z každej fakturovanej ceny za vykonané práce a dodávky zadrží v súlade s podmienkami uvedenými v tomto článku Zmluvy Zhotoviteľovi 8% z fakturovanej ceny bez DPH (ďalej len „prvá časť zádržného a druhá časť zádržného“).

 Prvá časť zádržného je vo výške 5 % a druhá časť zádržného je vo výške 3 %.

Táto skutočnosť bude na faktúrach uvedená. Zádržné slúži na účely zabezpečenia všetkých pohľadávok Objednávateľa voči Zhotoviteľovi, ktoré vzniknú z tohto zmluvného vzťahu, najmä ale nielen na úhradu nákladov, ktoré vzniknú Objednávateľovi v súvislosti s odstraňovaním vád Diela počas plynutia záručnej doby, ktoré Zhotoviteľ odmietol odstrániť alebo neodstránil. V takomto prípade budú Zmluvné strany postupovať podľa § 580 zákona č. 40/1964 Občiansky zákonník v platnom znení a § 358 a nasl. zákona č. 513/1991 Zb. Obchodný zákonník v platnom znení. Uplatnením zádržného nie sú dotknuté nároky týkajúce sa prípadnej náhrady škody.

6.13. Zádržné podľa tejto Zmluvy je Objednávateľ oprávnený zadržať na svojom účte za účelom

zabezpečenia záväzku Zhotoviteľa na riadne a včasné plnenie predmetu tejto Zmluvy. Zhotoviteľovi vzniká nárok na vrátenie len skutočne zadržanej čiastky v zmysle jednotlivých faktúr. Zmluvné strany sa výslovne dohodli, že po dobu plnenia predmetu tejto Zmluvy suma zádržného nepredstavuje nezaplatenú časť Ceny, s ktorou by bol Objednávateľ v omeškaní so zaplatením, ale dohodou zmluvných strán táto nesplatná pohľadávka Zhotoviteľa tvorí zaistenie povinnosti Zhotoviteľa na účely odstránenia vád vzniknutých pri odovzdaní Diela a na účely odstránenia reklamovaných vád zistených v záručnej dobe. Splatnosť takto dohodnutého zádržného a spôsob nakladania s nim ako so zaistením sú upravené v tomto článku. V prípade, ak bude na majetok Zhotoviteľa vyhlásený konkurz alebo vstúpi do reštrukturalizačného konania, je Objednávateľ oprávnený uspokojiť svoju pohľadávku z tejto Zmluvy voči Zhotoviteľovi do výšky zádržného titulom zľavy z Ceny.

6.14. Prvá časť zádržného (záruka za plnenie), bude, za predpokladu, že nedôjde k jej použitiu Objednávateľom v súlade s touto Zmluvou, uvoľnená Zhotoviteľovi na jeho písomnú žiadosť do 90 dní po riadnom protokolárnom odovzdaní Diela Objednávateľovi v súlade s článkom 8. tejto Zmluvy.

6.15. Druhá časť zádržného (garančná zábezpeka), bude, za predpokladu, že nedôjde k jej použitiu Objednávateľom v súlade s touto Zmluvou, uvoľnená Zhotoviteľovi na jeho písomnú žiadosť po

 uplynutí poslednej záručnej doby podľa článku 11. ods. 11.5 tejto Zmluvy.

6.16. Zmluvné strany sa zároveň dohodli, že po riadnom protokolárnom odovzdaní Diela Objednávateľovi v súlade s článkom VIII tejto Zmluvy má Zhotoviteľ možnosť požiadať Objednávateľa o uvoľnenie garančnej zábezpeky podľa odseku 15. tohto článku Zmluvy, za predpokladu, že garančná zábezpeka bude nahradená bankovou zárukou na záručné opravy (neodvolateľnou, bez akýchkoľvek námietok a na prvú výzvu) vo výške zodpovedajúcej garančnej zábezpeke (3 % z ceny Diela bez DPH podľa článku 4. ods. 4.1. tejto Zmluvy). Akékoľvek zabezpečenie povinnosti Zhotoviteľa riadne a včas plniť svoje záväzky vyplývajúce mu z tejto Zmluvy a všeobecne záväzných právnych predpisov však podlieha predchádzajúcemu písomnému súhlasu Objednávateľa. V prípade udelenia takého súhlasu zo strany Objednávateľa, Objednávateľ zároveň písomne odsúhlasuje náležitosti i text príslušnej bankovej záruky ešte pred jej vystavením, pričom právo Zhotoviteľa na akceptáciu bankovej záruky ani povinnosť Objednávateľa prijať predloženú Bankovú záruku tým nie je založená ani nevzniká. V prípade neudelenia súhlasu Objednávateľa s uvedeným zabezpečením povinnosti Zhotoviteľa, Zhotoviteľ nemá právo ani nárok na zabezpečenie svojej povinnosti bankovou zárukou a/alebo iným spôsobom, a Objednávateľ nie je povinný uvoľniť Zhotoviteľovi garančnú zábezpeku.

6.17. V bankovej záruke podľa odseku 6.16. tohto článku Zmluvy musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na záručné opravy v prípade, ak Zhotoviteľ porušuje svoje záväzky vyplývajúce mu zo Zmluvy a/alebo všeobecne záväzných právnych predpisov.

6.18. Banková záruka zostane v plnej výške platná až do uplynutia poslednej záručnej doby. V prípade, ak platnosť Bankovej záruky podľa odseku 6.16. tohto článku Zmluvy má uplynúť pred uplynutím záručnej doby Diela, je Zhotoviteľ povinný najneskôr 30 dní pred uplynutím bankovej záruky predložiť novú bankovú záruku, ktorej náležitosti i text bude vopred písomne odsúhlasovať Objednávateľ. Ak Zhotoviteľ nepredloží Bankovú záruku podľa predchádzajúcej vety, je Objednávateľ oprávnený čerpať bankovú záruku a plnenie držať u seba do uplynutia záručnej doby.

* 1. Poskytnutie Bankovej záruky na záručné opravy sa musí riadiť ustanoveniami § 313 a nasl. zákona č. 513/1991 Zb. Obchodný zákonník v znení neskorších predpisov. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike.
	2. Ak pred uplynutím lehoty podľa článku 5. ods. 5.1. tejto Zmluvy dôjde k odstúpeniu od Zmluvy zo strany Objednávateľa, Zmluvné strany sa zaväzujú započítať zádržné (zadržané do času odstúpenia od Zmluvy) .
	3. Objednávateľ si zároveň vyhradzuje právo odúčtovať, resp. započítať aj všetky zmluvné pokuty, ktoré Zhotoviteľovi vzniknú prípadným nedodržaním zmluvných podmienok podľa tejto Zmluvy alebo Objednávateľom preukázanú a vyčíslenú škodu, za vznik ktorej nesie zodpovednosť Zhotoviteľ.
	4. Objednávateľ je po zaplatení ceny Diela oprávnený požadovať a Zhotoviteľ je povinný predložiť písomné potvrdenie, že má uhradené všetky splatné záväzky voči svojim subdodávateľom uvedeným v prílohe tejto Zmluvy, ktorých nárok na ich zaplatenie je bez akýchkoľvek pochýb oprávnený. V prípade, ak Zhotoviteľ nevydá potvrdenie o danej skutočnosti a uvedenú skutočnosť nepreukáže, považuje sa to za podstatné porušenie tejto Zmluvy.
	5. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.

**Čl. 7.**

**PODMIENKY ZHOTOVENIA DIELA**

* 1. **Odovzdanie staveniska**

7.1.1. Objednávateľ sa zaväzuje písomne upovedomiť Zhotoviteľa (napr. e-mailom) o termíne odovzdania staveniska Zhotoviteľovi za účelom realizácie Diela minimálne 3 pracovné dni pred plánovaným termínom odovzdania staveniska. Odovzdanie staveniska a jeho prevzatie Zhotoviteľom bude vykonané v termíne uvedenom vo výzve, a to protokolárne – osobitným zápisom (protokolom) a následne zápisom do stavebného denníka. Odmietnutie prevzatia staveniska Zhotoviteľom bude považované za podstatné porušenie povinností Zhotoviteľa.

7.1.2. Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za energie znáša Zhotoviteľ na základe individuálnych odberných zmlúv so správcom médií (vrátane podružného merania).

7.1.3. Skutočnosti podľa predchádzajúcich bodov tohto článku budú zaznamenané do stavebného denníka, ktorého vedenie je Zhotoviteľ povinný začať dňom odovzdania a prevzatia staveniska.

7.1.4. Ak budú prácami dotknuté inžinierske siete alebo v prípade činností v blízkosti jestvujúcich inžinierskych sietí, je potrebné sa riadiť pokynmi správcov sietí.

* 1. **Povinnosti a spolupôsobenie Objednávateľa**

7.2.1. Objednávateľ odovzdá Zhotoviteľovi 2 vyhotovenia projektovej dokumentácie – realizačný projekt stavby v tlačenej forme, ktoré je identické s projektovou dokumentáciou predloženou vo verejnom obstarávaní a všetky potrebné rozhodnutia príslušných orgánov potrebné na zhotovenie Diela.

7.2.2. Objednávateľ zvoláva a riadi min. každé 2 týždne kontrolný deň stavby, z ktorého za účasti poverených zástupcov Objednávateľa, projektanta a Zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.

7.2.4. Osoby konajúce za Objednávateľa uvedené v čl. 1, bod a), b) a c) alebo na základe osobitného poverenia sú oprávnené kontrolovať Dielo v každom stupni jeho zhotovovania. Ak pri kontrole zistí, že Zhotoviteľ porušuje svoje povinnosti má právo žiadať, aby Zhotoviteľ odstránil vady vzniknuté vadným zhotovovaním Diela a ďalej ho zhotovoval riadne. V prípade, že Zhotoviteľ v primeranej dobe, dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak Objednávateľ zistí na stavbe prítomnosť neoznámených subdodávateľov, neuvedených v tejto zmluve, bude to považované za podstatné porušenie zmluvy zo strany Zhotoviteľa. Pre tento prípad dohodli zmluvné strany zmluvnú pokutu vo výške 2 000 (slovom dvetisíc) eur, ktorú je Objednávateľ oprávnený uplatniť opakovane. Neumožnenie kontroly, neoznámenie subdodávateľov alebo umožnenie prítomnosti neoznámených subdodávateľov na stavbe je podstatným porušením zmluvy. Zmluvnú pokutu si Objednávateľ uplatní v zmysle čl. 6.
	1. **Povinnosti zhotoviteľa**

7.3.1. Zhotoviteľ je povinný viesť od prvého dňa odovzdania staveniska prostredníctvom stavbyvedúceho stavebný denník, do ktorého bude zapisovať všetky skutočnosti rozhodujúce pre zhotovenie Diela v zmysle vyhlášky 453/2000 Z. z. vydanej Ministerstvom životného prostredia SR a v zmysle zákona č. 50/1976 Z. z. a predkladať stavebný denník technickému dozorovi Objednávateľa denne. Zároveň je povinný viesť v stavebnom denníku podrobný popis výkonov.

7.3.2. Zhotoviteľ vyrobí a osadí na viditeľné miesto pri vstupe na stavenisko informačnú tabulu s identifikačnými údajmi o stavbe v zmysle zákona č.50/1976 Z.z. o územnom plánovaní a stavebnom poriadku (stavebný zákon) v znení neskorších predpisov podľa vzoru predloženého Objednávateľom a to po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu.

7.3.3. Zhotoviteľ je povinný dodržiavať pokyny týkajúce sa Diela, ktoré mu vydal Objednávateľ počas zhotovovania Diela, v súlade s touto zmluvou.

7.3.4. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí.

7.3.5. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z., v opačnom prípade to bude považované za podstatné porušenie zmluvy.

7.3.6. Ak pri zhotovovaní Diela dôjde k zakrytiu dovtedy vykonaných prác alebo častí Diela, je Zhotoviteľ povinný písomne vyzvať Objednávateľa na kontrolu realizovaného Diela v stavebnom denníku. Z dôvodu operatívnosti Zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí Diela.

7.3.7. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa Diela, ktoré mu dal Objednávateľ počas zhotovovania Diela, ak Zhotoviteľ mohol túto nevhodnosť zistiť pri vynaložení odbornej starostlivosti.

7.3.8. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania Diela pre nevhodnosť Objednávateľových pokynov alebo v súvislosti s použitím nevhodných vecí Objednávateľa až do času, keď takúto nevhodnosť mohol zistiť.

7.3.9. Ak Zhotoviteľ zistí skryté prekážky na mieste kde má Dielo zhotoviť a ktoré mu bránia zhotoviť Dielo riadne, je povinný ihneď takéto prekážky oznámiť Objednávateľovi a projektantovi a ak sa nedajú odstrániť, navrhnúť Objednávateľovi zmenu zmluvy. Zmena zmluvy sa uskutoční v súlade so zákonom o verejnom obstarávaní.

7.3.10. Zhotoviteľ je povinný zabezpečiť Dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania Diela Objednávateľovi. Počas realizácie Diela Zhotoviteľ zabezpečí čistotu priľahlých priestorov a komunikácií. V prípade znečistenia priľahlých miestnych komunikácií pri uskutočňovaní stavebných prác Zhotoviteľ zabezpečí ich pravidelné a bezodkladné čistenie a zároveň zabezpečí osvetlenie staveniska počas výstavby, čo je zahrnuté v cene Diela. Zhotoviteľ je povinný zabezpečiť i **poistenie všeobecnej zodpovednosti za škodu spôsobenú pri výkone činností** na dobu realizácie Diela min. do výšky hodnoty diela. Na požiadanie Objednávateľa Zhotoviteľ preukáže požadované poistenie.

7.3.11. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska. Akékoľvek škody a nároky poškodených znáša Zhotoviteľ.

7.3.12. Zhotoviteľ je povinný zabezpečiť na vlastné náklady osobné ochranné pomôcky na ochranu zdravia pracovníkov Zhotoviteľa, resp. jeho subdodávateľov. Odborné práce musia byť vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby. Akékoľvek škody a nároky poškodených znáša Zhotoviteľ.

7.3.13. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom Diela.

7.3.14. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného Diela. Všetky použité materiály a výrobky pri realizácii prác musia mať certifikát o preukázaní zhody platný pre EÚ.

7.3.15. Zhotoviteľ bude udržiavať všetky nástroje, zariadenia, stroje a pod., potrebné na realizáciu Diela, v náležitom technickom stave, bude udržovať všestranný poriadok na mieste realizácie Diela a zabezpečí koordináciu svojich subdodávateľov (ak ich využije).

7.3.16. Ak Zhotoviteľ poruší povinnosti tejto zmluvy, znáša všetky dôsledky vyplývajúce z tejto zmluvy.

7.3.17. Prípadná zmena subdodávateľa alebo doplnenie subdodávateľa musí byť vopred písomne (formou žiadosti) predložená Zhotoviteľom Objednávateľovi , resp. osobe podľa čl. 1., bodu 1.1, písm. b) tejto zmluvy za účelom jej odsúhlasenia, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.

 Písomné žiadosť o zmene subdodávateľa resp. doplnení subdodávateľa obsahuje:

 - obchodné meno alebo názov subdodávateľa,

 - údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

 - rozsah subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

 - doklad o oprávnení realizovať plnenie,

 - dôvod zmeny pôvodného dodávateľa.

 Po odsúhlasení zo strany Objednávateľa zmeny subdodávateľa alebo doplnení subdodávateľa bude táto skutočnosť zaznamenaná v stavebnom denníku.

7.3.18. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia počas jeho činnosti ich opraví na vlastné náklady. Náklady na práce Zhotoviteľa uvedené v tomto ustanovení sú zahrnuté v cene Diela.

7.3.19. Zo staveniska je Zhotoviteľ povinný vylúčiť nadmerné zaťažovanie životného prostredia (napr. hlukom, prašnosťou).

7.3.20. Zhotoviteľ je povinný Dielo realizovať s odbornou starostlivosťou, v zmysle projektovej dokumentácie,  v zmysle požiadaviek Objednávateľa, správcov inžinierskych sietí a dotknutých štátnych orgánov ako účastníkov stavebného konania.

7.3.21. Zhotoviteľ umožní orgánom štátnej správy a nimi prizvaným znalcom prístup na stavenisko a stavbu a vytvorí podmienky pre výkon dohľadu (napr. štátny stavebný dohľad, Inšpektorát životného prostredia, Inšpektorát práce a pod.

7.3.22. Zhotoviteľ v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zabezpečí koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie prác na stavenisku, pričom všetky náklady s tým spojené sú zahrnuté v cene Diela.

7.3.23. Zhotoviteľ je povinný vypracovať návrh plánu užívania verejnej práce za účasti projektanta a Objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia Diela.

7.3.24. Zhotoviteľ vypracuje do 30 dní od začatia stavby dielenskú dokumentáciu s podrobnou špecifikáciou všetkých prvkov vrátane ich kotvenia a zakladania umiestnených v rámci plôch športových povrchov. Predložená dielenská dokumentácia musí byť odsúhlasená projektantom a objednávateľ.

7.3.25. Zhotoviteľ je povinný zúčastniť sa 1x za 2 týždne kontrolného dňa stavby na základe pozvánky Objednávateľa.

7.4. Nesplnenie povinností podľa čl. 7.3 je podstatným porušením zmluvy.

7.5. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

7.6. Zhotoviteľ je počas realizácie Diela povinný zabezpečiť také opatrenia, aby nebol narušený proces výučby, nakoľko sa práce budú realizovať v areáli základnej školy aj počas školského roka. Objednávateľ požaduje od Zhotoviteľa realizovať práce za účelom urýchlenia výstavby aj v sobotu. V nedeľu Objednávateľ umožňuje Zhotoviteľovi realizovať práce nehlučného charakteru a to len na základe schválenej žiadosti (zápis v stavebnom denníku) Zhotoviteľa o realizáciu stavebných prác v nedeľu.

**Čl. 8.**

**ODOVZDANIE A PREVZATIE DIELA**

8.1. Povinnosť zhotoviť Dielo riadne a včas splní Zhotoviteľ odovzdaním Diela Objednávateľovi na základe protokolu o odovzdaní a prevzatí Diela. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela. Pripravenosť na odovzdanie je Zhotoviteľ povinný oznámiť Objednávateľovi písomne doporučeným listom najmenej **5 dní vopred.** Odovzdanie a prevzatie Diela bude realizované komplexne, teda po zrealizovaní oboch etáp.

8.2. K odovzdaniu a prevzatiu dokončeného Diela pripraví Zhotoviteľ doklady v zmysle článku 3., bod 3.3. Bez dokladovania kvality vykonaných prác, tak ako je uvedené v čl. 3 bod 3.3 tejto zmluvy má Dielo vady.

8.3. Zhotoviteľ je povinný pri odovzdaní a prevzatí Diela Dielo odovzdať vyčistené od zvyšných materiálov spolu so záberom plôch využívaných k zhotoveniu Diela tak, aby bolo možné Dielo riadne prevziať a užívať.

8.4. Ak pri preberaní Diela Objednávateľ zistí, že Dielo má vady, Dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád a Objednávateľ má povinnosť Dielo bez vád a nedorobkov prevziať.

8.5. Dokladom o splnení Diela Zhotoviteľom je protokol o odovzdaní a prevzatí Diela, ktorého návrh pripraví Zhotoviteľ a ktorým Objednávateľ potvrdí prevzatie Diela bez vád a nedorobkov.

**Čl. 9.**

**ZMENY ZMLUVY**

9.1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona 343/2015 Z. z. o verejnom obstarávaní v znení neskorších zmien a doplnkov. Zmena zmluvy musí byť oboma zmluvnými stranami uzavretá písomne.

9.2. Ak Objednávateľ požaduje zmenu zmluvy, zmluvné strany dohodli nasledovný postup:

9.2.1. Objednávateľ vystaví požiadavku na zmenu zmluvy a Zhotoviteľovi ju predloží písomne prostredníctvom Zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej Objednávateľom.

9.2.3. V prípade, že dôjde k navýšeniu rozsahu prác tak sa ich cena určí:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS 4 budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS 4 bude ich cena predmetom rokovania, na ktoré Zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

 priamy materiál

 priame mzdy

 Ostatné priame náklady (odvody z miezd, stroje a tarifná doprava)

 Výrobná réžia zo základne 2 + 3

 Správna réžia zo základne 2 + 3 + 4

 Vedľajšie rozpočtové náklady + kompletizačná činnosť

 Zisk zo základne 2 + 3 +4 + 5 + 6

 Jednotková cena spolu:

 Priamy materiál:

 cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

 Priame mzdy:

 Budú použité tarifné mzdy pre príslušnú profesiu a tarifnú triedu Zhotoviteľa upravené o nezaručenú časť mzdy v určenej výške.

 Ostatné priame náklady:

 Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

 Sadzby nepriamych nákladov:

 (podľa skutočných režijných nákladov firmy)

 - výrobná réžia HSV %

 - výrobná réžia PSV %

 - správna réžia HSV %

 - PSV........%

 - VRN........%

 - Kompletizačná prirážka %

- zisk.........%

9.2.4. Práce, ktoré Zhotoviteľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

9.2.5. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo zmenu zamietne.

9.2.6. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

* 1. . Zhotoviteľ je oprávnený vystaviť faktúru za podmienok uvedených v článku 6 tejto zmluvy a na základe zmeny zmluvy a Objednávateľ je potom povinný takto vystavenú faktúru Zhotoviteľovi uhradiť v súlade s podmienkami dohodnutými v zmluve.
	2. . V prípade, ak rozsah zmien požadovaných dodatočne Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby.
	3. . V prípade, že zmenu zmluvy bude požadovať Zhotoviteľ, postupujú zmluvné strany podľa tohto článku zmluvy. Naviac práce požadované zo strany Zhotoviteľa môžu byť realizované len na základe Zmeny zmluvy.
	4. V prípade, že sa zmena zmluvy bude týkať „menej prác“, t.j. prác, ktoré z objektívnych dôvodov nebudú realizované, zhotoviteľ spracuje odpočet konkrétnych položiek rozpočtu. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá.

**Čl. 10.**

**SANKCIE**

10.1. V prípade, že Zhotoviteľ nedodá Dielo v rozsahu podľa čl. 2 Zmluvy v dohodnutých termínoch podľa čl. 5 tejto Zmluvy, Objednávateľ má právo na zmluvnú pokutu vo výške 0,5% z celkovej zmluvnej ceny Diela eur bez DPH za každý aj začatý deň omeškania až do jeho prevzatia Objednávateľom.

10.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,5 % z dlžnej sumy bez DPH za každý aj začatý deň omeškania úhrady.

10.3. V prípade nesplnenia povinnosti Zhotoviteľa podľa bodu 11.8. tejto zmluvy je Zhotoviteľ povinný zaplatiť zmluvnú pokutu 500,- eur za každý aj začatý deň omeškania.

10.4. Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 2 000,- eur. Pri opakovanom porušení tejto zmluvy, ktoré nie je podstatné je zhotoviteľ povinný uhradiť objednávateľovi zmluvnú pokutu vo výške 500,- eur za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

**Čl. 11.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že Dielo bude vyhotovené v súlade s ustanovením čl. 2. a bude mať vlastnosti dohodnuté v tejto zmluve.

11.2. Dielo má vady ak:

 a) nie je dodané v požadovanej kvalite,

 b) vykazuje nedorobky, t.j. nie je vykonané v celom rozsahu,

 c) sú vady v dokladoch nutných na užívanie podľa bodu 8.2.,

 d) má právne vady v zmysle § 559 Obchodného zákonníka alebo je Dielo zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil Objednávateľa, ale ten na ich použití písomne trval. V prípade odstránenia takýchto vád Zhotoviteľom, náklady vynaložené za ich odstránenie uhradí Objednávateľ.

 Ostatné dojednania nedohodnuté v tejto zmluve sa riadia Obchodným zákonníkom.

11.4. Za skryté vady, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas záručnej doby od odovzdania Diela Objednávateľovi v zmysle § 562 ods. 2 písm. c) zákona č. 513/1991 Zb. – Obchodného zákonníka v znení neskorších predpisov.

11.5. Záručná lehota na Dielo, ktoré je predmetom tejto zmluvy, je 60 mesiacov. Záručná lehota začína plynúť dňom protokolárneho odovzdania Diela Zhotoviteľom a prevzatia Diela Objednávateľom, pričom neplynie v čase, kedy Objednávateľ nemohol dielo užívať pre vady, za ktoré zodpovedá Zhotoviteľ. Záruka sa nevzťahuje na vady spôsobené neodborným zásahom zo strany Objednávateľa alebo tretej osoby.

11.6. Zárukou Zhotoviteľ preberá záväzok, že predmet Diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

11.7. Objednávateľ sa zaväzuje, že reklamáciu vady Diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná e-mailom a zároveň listovou zásielkou prostredníctvom pošty.

11.8. Zhotoviteľ sa zaväzuje začať s odstraňovaním vád Diela do 3 pracovných dní od prijatia písomnej reklamácie podľa bodu 11.7. tohto článku a odstrániť vady bez zbytočného odkladu. Zhotoviteľ písomne oznámi Objednávateľovi odhadovaný čas trvania odstránenia vád do 3 pracovných dní od prijatia písomnej reklamácie podľa bodu 11.7. tohto článku. Objednávateľ písomne schváli odhadovaný čas trvania odstránenia vád alebo požiada o navrhnutie inej lehoty s prihliadnutím na povahu, rozsah a charakter vád. Na nároky Objednávateľa z vád diela sa vzťahujú primerane ustanovenia Obchodného zákonníka.

11.9. O odstránení vady spíše Objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.

11.10. Ustanovenie podľa bodu 11.8. tohto článku sa netýka vád v zmysle bodu 11.3. tohto článku.

**Čl. 12.**

**ZODPOVEDNOSŤ ZA ŠKODU**

12.1. Zhotoviteľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

12.2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 13.**

**PRECHOD VLASTNÍCTVA A NEBEZPEČENSTVO ŠKODY**

13.1. Stavebný materiál a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí je súčasťou ceny Diela podľa čl. 4 tejto zmluvy. Zhotoviteľ zostáva vlastníkom týchto vecí až do ich pevného zabudovania do Diela, ktoré je predmetom tejto zmluvy, s výnimkou zariadení, ktorých cenu uhradil Objednávateľ pred ich zabudovaním do Diela.

13.2. Nebezpečenstvo škody na Diele, ako aj na veciach a materiáloch potrebných na zhotovenie Diela znáša Zhotoviteľ, a to až do času protokolárneho odovzdania Diela Zhotoviteľom a prevzatia Diela Objednávateľom.

**Čl. 14.**

**ĎALŠIE ZMLUVNÉ DOJEDNANIA**

14.1. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

14.2. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov.

**Čl. 15.**

**ODSTÚPENIE OD ZMLUVY**

15.1. Ak sa porušenie zmluvnej povinnosti zmluvnou stranou považuje v zmysle tejto zmluvy v súlade s § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi druhej zmluvnej strane písomne doporučeným listom alebo elektronicky so zaručeným podpisom do elektronickej schránky druhej zmluvnej strany bez zbytočného odkladu, najneskôr však do 15 dní potom, ako sa o porušení dozvedela. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

15.2. Pre určenie začatia plynutia lehoty v prípade doručovania doporučenou zásielkou je rozhodujúci dátum doručenia oznámenia.

15.3. V prípade, že ide o nepodstatné porušenie, môže druhá zmluvná strana podľa § 346 zákona č. 513/1991 Zb. – Obchodného zákonníka v znení neskorších predpisov odstúpiť od zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.

15.4. Ak oprávnená strana v lehote na odstúpenie od zmluvy podľa bodu 15.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 15.1. tohto článku.

15.5. Objednávateľ môže odstúpiť od zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej so Zhotoviteľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

15.6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť Diela, ktorá bola zrealizovaná do času odstúpenia od zmluvy.

15.7. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť Diela zhotoveného do odstúpenia od zmluvy zostáva vlastníctvom Objednávateľa,

b) finančné prostriedky poskytnuté do odstúpenia vysporiada Zhotoviteľ konečnou faktúrou, ktorá bude mať náležitosti daňového dokladu. Pre fakturáciu platia ustanovenia čl. 6 tejto zmluvy.

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení.

15.8. Zhotoviteľ je povinný odovzdať Objednávateľovi podrobnú správu o Diele a všetku dokumentáciu vrátane záručných listov a dokladov slúžiacich na vyhodnotenie stavu Diela. Ak Zhotoviteľ neposkytne riadnu súčinnosť pri vysporiadavaní pohľadávok z titulu odstúpenia od zmluvy, alebo neodovzdá podrobnú správu a všetku dokumentáciu, Objednávateľ je oprávnený na náklady Zhotoviteľa vypracovať znalecký posudok, ktorý vyhodnotí stav Diela a nároky z titulu odstúpenia od zmluvy. Cena za znalecký posudok sa odráta z ceny Diela, ktorá sa má uhradiť Zhotoviteľovi.

**Čl. 16.**

**ZÁVEREČNÉ USTANOVENIA**

16.1. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka v platnom znení.

16.2. Zmeny tejto zmluvy, ktoré nemajú vplyv na predmet Diela, termín a cenu, môžu robiť zmluvné strany zápisom v stavebnom denníku.

16.3. Prílohy zmluvy:

 1. Cenová kalkulácia – ocenený výkaz výmer

 2. Harmonogram výstavby /vecný a časový v dňoch/,

 3. Zoznam subdodávateľov s finančným vyjadrením poddodávok a ich špecifikáciou *(v prípade ak sa nevyskytnú vyhlásenie, že Zhotoviteľ zrealizuje všetky práce vlastnými kapacitami),*

16.4. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

16.5. Zmluva je vyhotovená v 6 rovnopisoch, z toho 4 rovnopisy dostane Objednávateľ a 2 rovnopisy dostane Zhotoviteľ.

16.6. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

16.7. Zmluva bola zverejnená dňa.............................

V Trnave, dňa ........................ V ........................., dňa.....................

JUDr. Peter Bročka, LL.M. meno priezvisko podpisujúceho,

 pečiatka

....................................................... .........................................................

 Objednávateľ Zhotoviteľ

# Opis predmetu zákazky

1. Názov predmetu zákazky

ZŠ Gorkého – športový areál

1. Opis predmetu zákazky
	1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet: 45000000-7 Stavebné práce

 Doplňujúce kódy CPV: 45236110-4 Stavebné práce na stavbe plôch pre športové ihriská

 45212221-1 Stavebné práce súvisiace so stavbami na športoviskách

**Podrobný opis predmetu zákazky**

Rozsah zákazky je riešený v projektovej dokumentácii – realizačný projekt stavby „ZŠ Gorkého – športový areál”, spracovanej spoločnosťou moravčík-schroner s.r.o., Nitra v 06/2017 – revízia projektu 07/2020. Predmetom zákazky je revitalizácia športového areálu v priestoroch Základnej školy na Ulici Maxima Gorkého v Trnave. Projekt pozostáva z realizácie dvoch nových športových ihrísk (1 – futbal, hádzaná vrátane bežeckého oválu s rozbehovými dráhami, pieskovou plochou doskočiska a vrhačského sektoru, 2 – basketbal a volejbal). V rámci športovísk budú vybudované aj zóny pre vonkajšie fitness a workout prvky. Súčasťou návrhu je taktiež vybudovanie nového jednopodlažného objektu dielní pre školníka, správcu areálu a WC pre návštevníkov športového areálu. Samostatnou časťou riešeného priestoru je detské ihrisko s pitnou fontánou a príslušným mobiliárom. Predmetný areál bude osvetlený novými stožiarmi s LED svietidlami.

**SO-01 Príprava územia – NEBUDE SA REALIZOVAŤ.** Verejný obstarávateľ v predstihu zrealizoval pred začiatkom realizácie stavby. Odstránené boli jestvujúce spevnené plochy, podložie športových ihrísk a obrubníky jestvujúcich plôch športovísk.

**SO-02 Športové ihriská**

Tento stavebný objekt zahŕňa realizáciu dvoch športových ihrísk (1 – futbal, hádzaná vrátane bežeckého oválu s rozbehovými dráhami a pieskovou plochou doskočiska, 2 – basketbal a volejbal).

Atletický bežecký ovál a rozbehové dráhy – spôsob realizácie je navrhnutý v projektovej dokumentácii. Povrch musí byť vodopriepustný, monolitický, certifikovaný IAAF. V PD je uvedené čiarovanie bielou farbou náterom, čo je nesprávna informácia. Verejný obstarávateľ požaduje vyznačenie čiar pre jednotlivé typy športov realizovať nástrekom. Druh farby určenej na striekanie čiar musí korešpondovať s navrhovaným typom a technologickým postupom realizácie športového povrchu.

Multifunkčné ihriská – spôsob realizácie je navrhnutý v projektovej dokumentácii. Povrch musí byť vodopriepustný, monolitický, certifikovaný a je určený na loptové hry a detské ihriská .V PD je uvedené čiarovanie bielou farbou náterom, čo je chybná informácia. Investor požaduje vyznačenie čiar pre jednotlivé typy športov realizovať nástrekom. Druh farby určenej na striekanie čiar musí korešpondovať s navrhovaným typom a technologickým postupom realizácie športového povrchu. V prípade, že v projektovej dokumentácii bude uvedené, že sa bude realizovať aj tenisové ihrisko, verejný obstarávateľ upozorňuje uchádzača, že je to nesprávna informácia – tenisové ihrisko sa nebude realizovať. Verejný obstarávateľ upozorňuje na chybu v PD, kde je vo výkresovej časti uvádzaná „separačná tkaná geotextília“. Správne má byť uvedené „netkaná“, tak ako je vo výkaze výmer.

Multifunkčné ihrisko určené pre basketbal a volejbal bude oplotené PE sieťou bezuzlovou s dvomi vstupnými bráničkami.

Odvodnenie športových povrchov je drenážnym potrubím zaústeným do zberného potrubia dažďovej vody. Zberné potrubie je zaústené do existujúcej šachty dažďovej kanalizácie.

V mieste nových športových povrchov budú osadené prvky fitnes, workout zostava, ochranné siete pre odraz lopty za bránkami, stĺpiky pre siete a podobne. Umiestnenie bude v zmysle projektovej dokumentácie. Fitnes prvky a workout zostava budú mať hlavné konštrukcie kovové z galvanizovanej ocele ošetrené zinkovou a komaxitovou úpravou povrchu. Doplnkové časti prvkov budú z trvanlivého plastu s dlhou životnosťou, optickou stálosťou a estetickosťou. Nerezový spojovací materiál bude s plastovými bezpečnostnými krytkami skrutkových spojov. Púzdra na osadenie stĺpikov na siete musia byť systémové. Fitnes prvky a workout zostava musia byť certifikované a musia byť takých rozmerov, aby ich umiestneniu vyhovovala navrhovaná hranica dopadovej plochy uvedená v projektovej dokumentácii. Základové pätky pre fitnes prvky, workout zostavu a všetky ostatné prvky umiestňované v rámci športových povrchov musia byť rozmerovo prispôsobené presne navrhovanému typu a rozmeru prvku. Formulácia v projektovej dokumentácii v SO-02 v technickej správe D2-01.01.8. o výbere fitnes prvkov investorom je zavádzajúca. Konkrétne typy výrobkov podľa parametrov PD uvedie uchádzač vo svojej ponuke (podľa tabuľky Zoznam vybraných výrobkov v časti G. súťažných podkladov).

Doskočisko – piesková plocha doskočiska bude olemovaná pryžovými obrubníkmi osadenými do lôžka z betónu C16/20. Z vonkajšej strany pryžových obrubníkov bude vytvorená plocha z gumenného povrchu na čistenie obuvi od piesku (viď priložená názorná ukážka úpravy doskočiska v PD). Výplň doskočiska bude tvoriť násyp z jemného kvarcitového prírodného piesku, dekoratívnej bielej farby. Zrnitosť 0 - 1mm. Tvrdosť 7, 1530 kg/m3. Pod ním bude uložená netkaná separačná geotextília určená pre daný účel.

**SO-03 Objekt dielne**

Objekt je riešený ako jednopodlažná murovaná stavba s plochou strechou. Do objektu sú navrhované štyri vstupy – jeden do miestnosti správcu areálu, dva do WC pre mužov a WC pre ženy a imobilných a jeden do dielne pre údržbára základnej školy. Výplne okenných a dverných otvorov exteriérových sú plastové. V interiéri sa nachádzajú drevené dvere a sanitárne deliace steny s dvernými krídlami. Vnútorné povrchové úpravy sú riešené z vápenno-cementových omietok s interiérovým náterom. V sociálnych zariadeniach sú navrhnuté keramické obklady. Podlahy budú z keramických dlažieb určených do prevádzok s vysokým pohybom osôb, t. j. so zvýšenou mechanickou odolnosťou. Na vonkajšie povrchové úpravy stien bude použitý zatepľovací systém s fasádnou silikátovou omietkou. Požadujeme návrh systémového kontaktného zatepľovacieho systému. V rámci stavby je riešená komplet zdravotechnika a elektroinštalácia. Strecha je navrhovaná ako plochá extenzívna zelená strecha.

V miestnostiach riešeného objektu (predsiene) 1.02 a 1.04 budú dodané a umiestnené skrinky s lavičkami. V jednej zostave budú 4 skrinky – 2 nad sebou, t. j. jedna sekcia má 4 dvere a jednu lavičku. Skrinky budú z pevných oceľových plechov, ktoré sú práškovo lakované pre odolnosť voči poškriabaniu pri náročnejšom každodennom používaní. Vetracie otvory v spodnej a hornej časti rámu umožňujú odvetrávanie vlhkosti a pachov. Skriňa bude obsahovať lištu s dvoma háčikmi a na vešanie ramienok pre pohodlné odloženie oblečenia. Odkladacie skrinky s lavičkou sú vybavené spoločným rámom na nožičkách. Skrinky sa budú uzamykať jednorazovým bezpečnostným kódom. Rozmer jednej zostavy bude minimálne š600/v1800/hl.500mm. V každej miestnosti – predsieni budú umiestnené 4 zostavy, t. j spolu na stavbu 8 zostáv.

**SO-04 Spevnené plochy**

Spevnené plochy budú robené po realizácii nových športových ihrísk a bežeckého oválu. Spevnené plochy budú slúžiť ako rozptylové a zhromažďovacie plochy a spolu s chodníkmi a príjazdovou obslužnou komunikáciou budú slúžiť pre pohyb chodcov k jednotlivým funkčným zónam, ako aj pre prípadný pohyb automobilov do 3,5 t.

**SO-06 Areálový rozvod vody**

Riešené je zásobovanie pitnej vody do objektu dielne a k fontánke na pitie.

**SO-07 Areálový rozvod kanalizácie**

Areálová splašková kanalizácia bude odvádzať splaškové vody z navrhovaného objektu dielní.

**SO-08 – Vonkajšie areálové osvetlenie**

Navrhované osvetlenie športového areálu je rozdelené na tri samostatné okruhy. Prvý okruh pozostáva zo stožiarov č. 1A – 7A a druhý okruh tvoria stožiare č. 8A – 14A s výškou stožiara 6 m. Tretí okruh pozostáva zo štyroch stožiarov č. 15B – 18B s výškou stožiara 8 m s dvojvýložníkom.

**SO-09 Sadové úpravy**

Sadové úpravy budú zrealizované v záverečnej fáze celej stavby. Dreviny navrhované v projekte na výrub (4 ks) budú odstránené v zmysle súhlasu na výrub drevín. Dreviny v počte 6 ks v zmysle projektovej dokumentácie je potrebné presadiť strojom na to určeným. Miesto pre ich spätné zasadenie bude určené investorom – bude v rámci riešeného územia. Sadové úpravy riešia aj výsadbu nových drevín, trvalkových záhonov a vysiatie trávnika.

**SO-10 Mobiliár**

Po realizácii nových športových ihrísk, bežeckého oválu a ostatných spevnených plôch bude potrebné vytvoriť dostatočné vybavenie územia mobiliárom v podobe lavičiek, odpadkových košov, fontánky na pitie, stojanov na bicykle, tribúnky a herných prvkov navrhovaného detského ihriska, ktoré prispejú k novému funkčnému využitiu územia.

V rámci riešeného územia požadujeme umiestniť naviac 2 zostavy košov pre separovaný (triedený) odpad (komunálny odpad, papier, plasty/kov, sklo) – projektová dokumentácia tieto zostavy nerieši. V projektovej dokumentácii sú vo výkresovej časti navrhnuté 4 odpadkové koše pre komunálny odpad. K dvom z nich budú priradené ešte ďalšie tri kusy pre separovaný odpad – rovnaký typ koša. Tieto koše budú označené zreteľne viditeľnou značkou pre konkrétny druh triedeného odpadu. Zostavy košov budú umiestnené v trvalkových záhonoch TZ1 a TZ6. Vo výkaze výmer je uvedený správny počet odpadkových košov.

**Členenie stavby na stavebné objekty a prevádzkové súbory:**

SO-02 – Športové ihriská

SO-03 – Objekt dielne

SO-04 – Spevnené plochy

SO-06 – Areálový rozvod vody

SO-07 – Areálový rozvod kanalizácie

SO-08 – Vonkajšie areálové osvetlenie

SO-09 – Sadové úpravy

SO-10 – Mobiliár

Rozsah a riešenie stavebných objektov je upresnený v projektovej dokumentácii.

**Súčasťou plnenia budú:**

• geodetické vytýčenie stavby, porealizačné zameranie, projekt skutočného vyhotovenia a geometrický plán (3x), vyhotovené odborne spôsobilým geodetom, v rámci porealizačného zamerania stavby požadujeme zamerať napr. objekty, trasy chodníkov a prípojky inžinierskych sietí, vrátane šácht, stožiarov, skriniek, komunikácií, spevnených plôch, zelene (stromy, trávnik) a terénnych úprav a pod.

• vypracovanie dielenskej dokumentácie s podrobnou špecifikáciou všetkých prvkov vrátane ich kotvenia a zakladania umiestnených v rámci plôch športových povrchov zhotoviteľom do 30 dní od začatia stavby. Predložená dielenská dokumentácia musí byť odsúhlasená projektantom a objednávateľom.

• kontrolné geodetické merania počas výstavby diela

• pred realizáciou stavby vytýčenie inžinierskych sietí jednotlivými správcami. Zemné práce v ochranných pásmach inžinierskych sietí sa musia vykonávať so zvýšenou opatrnosťou.

• náklady na činnosti v rámci plánu organizácie výstavby – vrátane opatrení potrebných na zabezpečenie bezpečnosti verejnosti, víťazný uchádzač/zhotoviteľ vypracuje a predloží vlastný plán organizácie výstavby s podrobným riešením postupov výstavby vrátane zariadenia staveniska. Musia byť odseparované priestory základnej školy a staveniska.

• vypracovanie plánu užívania verejnej práce so zohľadnením všetkých okolností na bezporuchové užívanie diela

• vypracovanie plánu bezpečnosti a ochrany zdravia pri práci

• ornitologický posudok v zmysle Rozhodnutia na výrub drevín

• Inšpekčný certifikát podľa § 8 ods. 3 Zákona č. 371/2019 Z. z. (do prevádzky sa môže dať len také detské ihrisko, na ktoré bol vydaný inšpekčný certifikát podľa § 8 ods. 3, je potrebné sa riadiť tiež § 4 a § 5)

• výkon koordinátora projektovej dokumentácie a výkon koordinátora bezpečnosti stavby v zmysle Nariadenia vlády Slovenskej republiky o minimálnych bezpečnostných a zdravotných požiadavkách na stavenisko č. 396/2006 Z. z.

• všetky ostatné súvisiace práce a dodávky, vyplývajúce z PD a všeobecných technologických predpisov

Práce v zmysle požiadaviek verejného obstarávateľa a v zmysle projektovej dokumentácie, ktorá je súčasťou týchto súťažných podkladov, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku (stavebný zákon) v platnom znení, zákona č. 525/2003 Z. z. o štátnej správe starostlivosti o životné prostredie, zákona č. 364/2004 Z. z. o vodách. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení. Ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády SR č. 396/2006 o minimálnych bezpečnostných a zdravotných požiadavkách na stavenisko v platnom znení. Nutné je dodržať i vyhlášku Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v platnom znení, vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení, a taktiež ustanovenia zákona č. 254/1998 Z. z. o verejných prácach v platnom znení a zákon č. 371/2019 Z. z. o základných požiadavkách na bezpečnosť detského ihriska.

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia celková cena v eur s DPH za predmet zákazky. Celková cena za predmet zákazky musí zahŕňať všetky náklady spojené s požadovaným predmetom zákazky, t. j. cenu za dodávku stavebných prác a všetkých s realizáciou stavby súvisiacich služieb.

1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur s DPH, ako druhá v poradí bude označená ponuka s druhou najnižšou celkovou cenou v eur s DPH atď.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a s bodom 6.1 týchto súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „ZŠ Gorkého – športový areál“**

**Kritérium - Cena**

|  |  |  |  |
| --- | --- | --- | --- |
|  | **Cena bez DPH****eur** | **DPH** **eur** | **Cena spolu s DPH****eur** |
| SO 02 Športové ihriská  |  |  |  |
| SO 03 Objekt dielne |  |  |  |
| SO 04 Spevnené plochy |  |  |  |
| SO 06 Areálový rozvod vody |  |  |  |
| SO 07 Areálový rozvod kanalizácie |  |  |  |
| SO 08 Vonkajšie areálové osvetlenie |  |  |  |
| SO 09 Sadové úpravy |  |  |  |
| SO 10 Mobiliár |  |  |  |
| Geodetické zameranie stavby, porealizačné zameranie, dielenská dokumentácia, projekt skutočného vyhotovenia, geometrický plán, kontrolné geodetické merania počas výstavby a ostatné súčasti plnenia |  |  |  |
| **cena celkom** |  |  |  |

Dátum:

 ....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti
B. súťažných podkladov k podlimitnej zákazke s názvom: **„ZŠ Gorkého – športový areál“**

V ..............................., dňa ...............................

 ..................................................................

podpis osoby oprávnenej konať za uchádzača

# Zoznam vybraných výrobkov a dodávok

|  |
| --- |
| **ZOZNAM VYBRANÝCH VÝROBKOV A DODÁVOK**  |
| **číslo položky** | **výrobok v PD** | **výrobca, názov výrobku, presný typ** | **realizátor montáže** | **poznámka** |
| **SO 02 Športové ihriská** |
| 12 | Športový povrch atletický z SBR 50 mm "TL" | napr. CONICA AG, CONIPUR SP | napr. Sportovní povrchy, Zlín | napr. subdodávateľ |
| 13 | Športový povrch atletický z EPDM liaty 10 mm "TL" |   |   |   |
| 14 | Športový povrch atletický z EPDM -striekaný 13 mm "TL" |   |   |   |
| 16 | Dodávka žľabu z polymérbetónu podľa PD "PŠ"  |   |   |   |
| 17 | Dodávka pozinkovanej krycej mriežky podľa PD "PŠ"  |   |   |   |
| 18 | Dodávka a montáž FP1 a FP2 - prvok na precvičovanie chôdze + bet. Základ "TL" |   |   |   |
| 19 | Dodávka a montáž FP3 a FP4 - Elipsovité zariadenie + bet. Základ "TL" |   |   |   |
| 20 | Dodávka a montáž FP5 - Prvok na precvičovanie veslovania + bet. Základ "TL" |   |   |   |
| 21 | Dodávka a montáž FP6 – Surfovacie zariadenie + bet. Základ "TL" |   |   |   |
| 22 | Dodávka a montáž FP7 – Naťahovacie zariadenie + bet. Základ "TL" |   |   |   |
| 23 | Dodávka a montáž FP8 – Šliapacie zariadenie + bet. Základ "TL" |   |   |   |
| 24 | Dodávka a montáž FP9 – Workout zostava + bet. Základ "TL" |   |   |   |
| 28 | Dodávka a montáž - Basketbalový kôš - so základovou patkou "PŠ" |   |   |   |
| 29 | Dodávka a montáž - Futbalová brána - pevná "PŠ" |   |   |   |
| 30 | Dodávka a montáž - Hádzanárska brána - prenosná "PŠ" |   |   |   |
| 40 | Sieť ochranná - priemer 3, oko 45/45mm, farba zelená "PŠ" |   |   |   |
| 41 | Dodávka a montáž - pozinkovaný kruh pre vrh guľou priemeru 2135 mm vrátane zarážacieho brvna z epoxidovej živice "PŠ" |   |   |   |
| **SO 03 Objekt Dielne** |
| *SO 03 - 00 Objekt dielne* |
| 14 | Murivo nosné (m3) z tehál pálených napr. POROTHERM 30 Profi P 10 brúsených na pero a drážku, na maltu POROTHERM Profi (300x250x249) alebo ekvivalent "PŠ" |   |   |   |
| 32 | Kontaktný zatepľovací systém hr. 150 mm napr. PCI MultiTherm NEO - biely EPS, skrutkovacie kotvy alebo ekvivalent "TL" |   |   |   |
| 54 |  Hydroizolačná fólia hr.1,50 mm, š.1,3m šedá napr. FATRAFOL-S 810 alebo ekvivalent "PŠ" |   |   |   |
| 70 | Tepelná izolácia pre plochú strechu napr. NOBASIL DDP-RT (SPE), čadičová minerálna izolácia - doska, 50 kPa, 120x1200x2000 mm alebo ekvivalent "PŠ" |   |   |   |
| 79 | Dodávaka a montáž plastového okna 800/1500 vrátane parapetov a príslušenstva "PŠ" |   |   |   |
| 80 | Dodávka a montáž plastového okna 1800/1500 vrátane parapetov a príslušenstva "PŠ" |   |   |   |
| 81 | Dodávka a montáž dverí plastových - 1000/2330 vrátane príslušenstva "PŠ" |   |   |   |
| 82 | Dodávka a montáž dvojkrídlových dverí 1600/2330 vrátane príslušenstva "PŠ" |   |   |   |
| 96 | Dodávka a montáž - skrinka s lavičkou z oceľového plechu, 1 kpl zahŕňa 4 skrinky - dve nad sebou (min. 600/1888/500) "PŠ" |   |   |   |
| *SO 03 - 01 Zdravotechnika* |
| 43 | WC kombi vonkajší rovný odpad "PŠ" |   |   |   |
| 47 | Umývadlo "PŠ" |   |   |   |
| 53 | Tatramat malolitrážny elektrický prepadový ohrievač pod umývadlo s batériou s objemom 5L "PŠ" |   |   |   |
| **SO 08 Vonkajšie rozvody elektroinštalácie a osvetlenie** |
| 1 | Osvetľovací stožiar - oceľový do dľžky 12 m "PŠ" |   |   |   |
| 7 | A-svietidlo napr. OMS - KEATON M (R01) LED 10400lm/740 1x88W, LED DRIVER, RAL 9006, 230V, IP 65 alebo ekvivalent "PŠ" |   |   |   |
| 8 | B-LED reflektor 200W, napr. SMD PHILIPS, PROFESSIONAL, 21000lm, denná biela 5000°K, 230V, IP65 alebo ekvivalent "PŠ" |   |   |   |
| 33 | A-svietidlo napr. OMS - KEATON M (R01) LED 10400lm/740 1x88W, LED DRIVER, RAL 9006, 230V, IP 65 alebo ekvivalent "PŠ" |   |   |   |
| 34 | B-LED reflektor 200W, napr. SMD PHILIPS, PROFESSIONAL, 21000lm, denná biela 5000°K, 230V, IP65 alebo ekvivalent "PŠ" |   |   |   |
| **SO 10 Mobiliár** |
| 9 | Lavička (1815x500x445 mm ); oceľová zinkovaná nosná konštrukcia s práškovým lakom; sedadlo z drevených lát "PŠ" |   |   |   |
| 12 | Odpadkový kôš s krycou strieškou bez popolníka (315x315x1075 mm); oceľová zinkovaná nosná konštrukcia s práškovým lakom; opláštenie z drevených lamiel "PŠ" |   |   |   |
| 15 | Stojan na bicykle (600x60x1005); oceľová zinkovaná nosná konštrukcia s práškovým lakom "PŠ" |   |   |   |
| 18 | Fontánka na pitie s miskou (priemer misky 330 mm; výška tela 845 mm); celonerezová konštrukcia "PŠ" |   |   |   |
| 21 | DI\_01 - Kolotoč so sedadlami (1500x1500x700 mm) "PŠ" |   |   |   |
| 23 | DI\_02 - Jednomiestna hojdačka na pružine (800x400 mm) "PŠ" |   |   |   |
| 25 | DI\_03 - Jednomiestna hojdačka na pružine (800x400 mm) "PŠ" |   |   |   |
| 27 | DI\_04 - Šmykľavka s lanovým výlezom (3500x2000x2200 mm) "PŠ" |   |   |   |
| 31 | DI\_05 - Opičia dráha so šmykľavkou (7300x5300x2700 mm) "PŠ" |   |   |   |
| 35 | DI\_06 - Dvojitá reťazová hojdačka (1100x3200x2700 mm) "PŠ" |   |   |   |
| 37 | DI\_07 - Hojdačka "hniezdo" (1100x3200x2700 mm) "PŠ" |   |   |   |

**Použité skratky:**

 **„TL“** Technické listy

 **„PŠ“** Presná špecifikácia

# Prílohy súťažných podkladov

1. Stavebné povolenie – stavebný objekt: spevnené plochy

2. Stavebné povolenie – ostatné stavebné objekty

3. Povolenie na uskutočnenie vodných stavieb

4. Súhlas na výrub drevín

5. Vyjadrenia k PD 1

6. Vyjadrenia k PD 2